‘স্টুডেন্ট উইক’ সমাপ্তি অনুষ্ঠানে ধনধান্য অডিটোরিয়ামে মমতা

কলকাতা: প্রতি নতুন বছরের শুরুতে পশ্চিমবঙ্গে (West Bengal) পালিত হয় ‘স্টুডেন্ট উইক’ (Student Week)। মুখ্যমন্ত্রী মমতা বন্দ্যোপাধ্যায়ের (Mamata Banerjee) উদ্যোগে রাজ্যের সর্বস্তরের পড়ুয়াদের জন্য এই উৎসবের আয়োজন করা হয় রাজ্য সরকারের তরফে। এবছরও তার ব্যতিক্রম হয়নি। কলকাতার ধনধান্য অডিটোরিয়ামে (Dhono Dhanyo Auditorium) স্টুডেন্ট উইক পালিত হয়। শেষ হচ্ছে এই উদযাপন। তাই আজ ‘স্টুডেন্ট উইক’-এর সমাপ্তি অনুষ্ঠানে হাজির হলেন স্বয়ং মমতা বন্দ্যোপাধ্যায়।

সপ্তাহব্যাপী বিভিন্ন স্কুল-কলেজের সমাপ্তি অনুষ্ঠানে যোগদান করার উদ্দেশে বুধবার সকালে মুখ্যমন্ত্রী মমতা বন্দ্যোপাধ্যায় উপস্থিত হলেন ধনধান্য অডিটোরিয়ামে। স্কলারশিপ, বই খাতা বিতরণ, কন্যাশ্রী, সবুজ সাথী, একাধিক শিক্ষা সামগ্রী প্রদান করবেন রাজ্যের মুখ্যমন্ত্রী মমতা বন্দ্যোপাধ্যায়। এই অনুষ্ঠানে উপস্থিত আছেন সন্তোষ ট্রফি জয়ী বাংলার ফুটবলাররা।

আরও পড়ুন: ফের লকডাউন! চীনা ভাইরাস নিয়ে স্পষ্ট বার্তা দিলেন মুখ্যমন্ত্রী

প্রসঙ্গত, এই ‘স্টুডেন্ট উইক’ পালনের উদ্দেশ্য হল পড়ুয়াদের স্কুলের প্রতি আগ্রহ বাড়ানো। এছাড়াও, এই কর্মসূচির মাধ্যমে বিদ্যালয়ের সঙ্গে পড়ুয়াদের অভিভাবকদের একতা মেলবন্ধন ঘটানোর চেষ্টা করা হয়।